Vareste kuus
"Vareste kuus" (originaalpealkiri "Six of Crows") on iisraeli-ameerika kirjaniku Leigh Bardugo 2015. aastal ilmunud noorte imeulme romaan. Romaan on Bardugo "Griša" raamatusarja neljas raamat, millele eelneb "Vari ja luu" (ingl "Shadow and Bone") triloogia. Ühtlasi on "Vareste kuus" esimene osa samanimelisele diloogiale, mille teine osa "Kõver kuningriik" (ingl "Crooked Kingdom") ilmus 2016. aastal. "Vareste kuue" diloogiale järgneb "Nikolai" diloogia. Eesti keeles ilmus "Vareste kuus" 2017. aastal, "Kõver kuningriik" 2018. aastal. Mõlemad teosed kirjastas Kirjastus Pegasus ja tõlkis Lii Tõnismann.